
Molnár Gyula képviselő, a bizottság elnöke
Köszöntöm a megjelenteket, megállapítom, hogy a bizottsági ülés határozatképes. A mai ülés jegyzőkönyvét Tóth József fogja aláírni. Javasolta, hogy a 2023. november 22-i testületi ülés elé kerülő alábbi napirendi pontokat tárgyalja meg és véleményezze a bizottság.
Elnök úr megkérdezi a bizottság tagjaitól, hogy ki ért egyet a napirendi pontokkal?

A bizottság tagjai 2 igen szavazattal, ellenszavazat nélkül az alábbi határozatot hozták:

95/2023. (XI. 22.) P. Ü. V. Biz. normatív határozata

Napirend elfogadása

(2023. november 22.)











H a t á r o z a t

I.         2.  Javaslat az önkormányzat 2023. évi költségvetésének a módosítására 
   II.        3.   Beszámoló az önkormányzat 2023. 1-9 hónap gazdálkodásának 
           eredményéről
   III.      4.   Javaslat 2024. évre vonatkozó éves ellenőrzési terv jóváhagyására
   IV.   5. a)  MFP-UHJ/2023. Alkony utca kivitelezés ajánlatkérésének lezárása,

                    önrész biztosítása
   V.   5. c)  A köztemetőről és a temetkezés rendjéről szóló rendelet, valamint a

                   kegyeleti közszolgáltatási szerződés jóváhagyása

   VI.  5. d) Javaslat a Helyi Választási Bizottság tagjainak és póttagjainak megválasztására

                VII. 5. e) HÉSZ módosítás az 51-es út és 513 út kereszteződésében tervezett 

                               körforgalmi csomópont megvalósítása érdekében

Zárt:
               I.     2.   Várható pénzmaradvánnyal kapcsolatos döntés
A napirendi pontok elfogadása után megkezdődött azok egyenkénti tárgyalása.

I. Napirend:

     Javaslat az önkormányzat 2023. évi költségvetésének a módosítására

     Előterjesztő: Vörös Sándor polgármester
     Előterjesztésért felelős: Ginál Róbert gazdálkodási csoportvezető
Molnár Gyula képviselő, a bizottság elnöke
A 2023. évi 2. számú költségvetési módosítás tartalmazza: az iparűzési adó növekményének módosítását, a háziorvosi ügyelet központi többlet bevételének módosítását, a pályázatok megvalósítására kiutalt fejlesztési célú támogatás módosítását, az egyéb közhatalmi bevételek (bírság, ig. szolg. díj) növekményének módosítását, a nem lakás célú bérletek növekményének módosítását, a továbbszámlázott rezsidíj és az áfa tartalom növekményének módosítását, a rezsidíj szolgáltatói visszatérítés növekményének módosítását, valamint a papírgyár rendezvény támogatását.

Megkérdezem a bizottság tagjaitól, hogy ki ért egyet az önkormányzat 2023. évi költségvetésének 2. számú módosításával?

A bizottság tagjai 2 igen szavazattal, ellenszavazat nélkül az alábbi határozatot hozták:

96/2023. (XI. 22.) P. Ü. V. Biz. hat,

Javaslat az önkormányzat 2023. évi költségvetésének a módosítására













H a t á r o z a t
1./ A Pénzügyi, Ügyrendi és Városgazdálkodási Bizottság megtárgyalta „Javaslat az önkormányzat 2023. évi költségvetésének a módosítására” című előterjesztést és úgy határoz, hogy javasolja a rendelet tervezet elfogadását a képviselő-testület számára. 
2./ Ezen határozatról értesül:

- Molnár Gyula képviselő, a bizottság elnöke
II. Napirend:

3.   Beszámoló az önkormányzat 2023. 1-9 hónap gazdálkodásának 

      eredményéről

      Előterjesztő: Vörös Sándor polgármester
      Előterjesztésért felelős: Ginál Róbert gazdálkodási csop.vez.
Molnár Gyula képviselő, a bizottság elnöke
A számok alapján biztató a helyzet. A beszámolót elfogadásra javaslom. Megkérdezem a bizottság tagjaitól, hogy van-e valakinek kérdése a beszámolóval kapcsolatban?
A bizottság tagjai részéről kérdés nem volt.

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet az önkormányzat 2023. 1-9. havi gazdálkodásának eredményéről szóló beszámoló elfogadásával?

A bizottság tagjai 2 igen szavazattal, ellenszavazat nélkül az alábbi határozatot hozták:

97/2023. (XI. 22.) P. Ü. V. Biz. hat,
Beszámoló az önkormányzat 2023. 1-9 havi gazdálkodásának

eredményéről











H a t á r o z a t
1./ A Pénzügyi, Ügyrendi és Városgazdálkodási Bizottság megtárgyalta „Beszámoló az önkormányzat 2023. 1-9 havi gazdálkodásának eredményéről” című napirendet és úgy határoz, hogy javasolja a beszámoló elfogadását a képviselő-testület számára. 
2./ Ezen határozatról értesül:

- Molnár Gyula képviselő, a bizottság elnöke
III. Napirend:
4. Javaslat 2024. évre vonatkozó éves ellenőrzési terv jóváhagyására
      Előterjesztő: Vörös Sándor polgármester
              Előterjesztésért felelős: Ginál Róbert gazdálkodási csoportvezető
Molnár Gyula képviselő, a bizottság elnöke
Az Önkormányzat éves ellenőrzési kötelezettségét az Államháztartásról szóló 2011. évi CXCV. tv. (Áht.) írja elő. Az Áht 70. § (1) bekezdése értelmében a belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni, emellett köteles a belső ellenőrzés működéséhez szükséges forrásokat biztosítani.

Az éves ellenőrzési terv elkészítésére vonatkozó szabályokat a költségvetési szervek belső kontrollrendszeréről és belső ellenőrzésről szóló 370/2011. (XII. 31.) Korm. rendelet (Bkr.) tartalmazza. A belső ellenőrzési vezető (a költségvetési szerv belső ellenőrzési egységének vezetője, ha a költségvetési szervnél egy fő látja el a belső ellenőrzést, akkor a belső ellenőrzést ellátó személy) feladata, hogy Stratégiai ellenőrzési tervet és kockázatelemzés alapján éves Ellenőrzési tervet készítsen, a tervnek a kockázatelemzés alapján felállított prioritásokon és a belső ellenőrzés rendelkezésére álló erőforrásokon kell alapulnia. A belső ellenőrzési tevékenység ellátásához kapcsolódó normatívát a költségvetési törvényjavaslat nem tartalmazza, így a feladat ellátásáról az önkormányzat csak a szűkösen rendelkezésére álló szabad forrásai terhére tudja megvalósítani. A jogszabály a belső ellenőrzés kötelezettségét írja elő mennyiségi megkötés nélkül, így egy ellenőrzés kiválasztásával és az előírt tartaléknapok biztosításával megfelelünk az előírásoknak. Az ellenőrzések javasolt témáit az előterjesztés tartalmazza, a fentiek figyelembevételével szükséges meghatározni a 2024. év során ellenőrizendő témát vagy témákat, az Ellenőrzési terv a választott témák figyelembevételével ezt követően kerül feltöltésre. Bejelölésre kerültek a javasolt témák. 
Ginál Róbert gazdálkodási csoportvezető
A témákat én jelöltem be, megnéztem, hogy az elmúlt években mely témák nem voltak választva úgy került kiemelésre ez a hét téma.
Vörös Sándor polgármester úr

Javaslom, hogy három témát válasszunk ki, kérjünk rájuk ajánlatot és abból a legkedvezőbb ajánlat lesz az ellenőrzési téma. 
Molnár Gyula képviselő, a bizottság elnöke
Javaslom, hogy a 2. (Térítési díjak beszedésének ellenőrzése, étkezés nyilvántartásának vizsgálata, 28. (Leltározás végrehajtásának ellenőrzése) és 39. Az egészségügyi dolgozók továbbképzési kötelezettség teljesítésének ellenőrzése) 
Megkérdezem a bizottság tagjaitól, hogy ki ért egyet azzal, hogy az ellenőrzési tervből a 2., 28. és 39. témát javasoljuk a testületnek elfogadni?
A bizottság tagjai 2 igen szavazattal, ellenszavazat nélkül az alábbi határozatot hozták:

98/2023. (XI. 22.) P. Ü. V. Biz. hat.
Javaslat 2024. évre vonatkozó éves 

ellenőrzési terv jóváhagyására










H a t á r o z a t

1./ A Pénzügyi, Ügyrendi és Városgazdálkodási Bizottság megtárgyalta a Javaslat 2024. évre vonatkozó éves ellenőrzési terv jóváhagyására szóló előterjesztést és úgy határoz, hogy javasolja ellenőrzési célként meghatározni a 2. (Térítési díjak beszedésének ellenőrzése, étkezés nyilvántartásának vizsgálata, 28. (Leltározás végrehajtásának ellenőrzése) és 39. Az egészségügyi dolgozók továbbképzési kötelezettség teljesítésének ellenőrzése) témát a képviselő-testület számára.

2./ A bizottság javasolja felkérni 

- a gazdálkodási csoportvezetőt, hogy mindhárom témára három árajánlatot kérjen,

- Vörös Sándor polgármester urat a legkedvezőbb árajánlatot adóval a szerződés megkötését.
3./ Ezen határozatról értesül:

- Molnár Gyula képviselő, a bizottság elnöke
IV. Napirend:
       5.a) MFP-UHJ/2023. Alkony utca kivitelezés ajánlatkérésének lezárása,

 önrész biztosítása

 Előterjesztő: Vörös Sándor polgármester
              Előterjesztésért felelős: Ginál Róbert gazdálkodási csoportvezető

Molnár Gyula képviselő, a bizottság elnöke
Az MFP- UHJ/2023 Alkony utca kivitelezés ajánlatkérésünk ajánlattételi határideje 2. körben november 9-én lejárt. A 2. körös ajánlatkérésre az első körben érkezett két ajánlaton felül három további árajánlat érkezett, így összesen 5 árajánlatot tudtunk értékelni.

A beérkezett árajánlatokat az előterjesztéshez csatolt kedvezményezetti nyilatkozat tartalmazza, amely szerint a legkedvezőbb árajánlatot a Soltút Kft. adta bruttó 24.667.337 Ft összegű árajánlatával. A pályázatban rendelkezésre álló forrás összege az építés részre 20.445.092 Ft, amelyet bruttó 4.222.245 Ft összeggel kell kiegészíteni saját forrásból ahhoz, hogy a legkedvezőbb ajánlatot el tudjuk fogadni. Javaslom a határozati javaslatot elfogadni.
Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 2 igen szavazattal, ellenszavazat nélkül az alábbi határozatot hozták:

99/2023. (XI. 22.) P. Ü. V. Biz. hat.
MFP-UHJ/2023. Alkony utca kivitelezés ajánlatkérésének lezárása,

önrész biztosítása










H a t á r o z a t

1./ A Pénzügyi, Ügyrendi és Városgazdálkodási Bizottság úgy határoz, hogy az MFP-UHJ/2023. kódszámú „Út, híd, járda építése/felújítása” Alkony utca kivitelezés ajánlatkérése tárgyában beérkezett ajánlatot tevők közül a Soltút Kft. ajánlatát javasolja elfogadni bruttó 24.667.337 Ft összegben.

2./  A pályázat megvalósításához önerőt javasol biztosítani a tartalék terhére, melynek összege: bruttó 4.222.245 Ft.

3./ A bizottság javasolja felkérni 

- Vörös Sándor polgármester urat a további teendők ellátására.

- Ginál Róbert gazdálkodási csoportvezetőt, hogy az 1. pontban szereplő összeget az önkormányzat költségvetésébe tervezze be. 

4./ Ezen határozatról értesül:

- Molnár Gyula képviselő, a bizottság elnöke
V. Napirend:
      5. c)  A köztemetőről és a temetkezés rendjéről szóló rendelet, valamint a

               kegyeleti közszolgáltatási szerződés jóváhagyása

               Előterjesztő: Vörös Sándor polgármester

               Előterjesztésért felelős: Nagy Erzsébet jegyző
Molnár Gyula képviselő, a bizottság elnöke
A Bács-Kiskun Vármegyei Kormányhivatal (a továbbiakban: Kormányhivatal 2023. évi ellenőrzési munkatervében feladatul tűzte ki a helyi önkormányzatok temetőkről és temetkezés rendjéről szóló rendeleteinek célvizsgálatát. A Kormányhivatal szakmai segítségnyújtása tartalmaz néhány olyan, a helyi jogalkotásra e tárgyban irányadó megállapítást, amely miatt indokolttá vált egy új rendelet megalkotása és a jelenlegi önkormányzati rendelet hatályon kívül helyezése. Az előterjesztés mellékletét képező rendelet-tervezet nagyrészt a jelenleg hatályon önkormányzati rendelet szabályait tartalmazza megfeleltetve azokat a jogszabályi előírásoknak a Kormányhivatal által kiadott szakmai segítségnyújtás szerint. Fentiekre tekintettel az új temetőrendeletben az alábbi részek kerültek átdolgozásra: a rendelet bevezető része a megfelelő felhatalmazó és feladatkört meghatározó jogszabályra való hivatkozással módosul, a rendelet alcímei a jogszabály-szerkesztési jogszabályoknak megfelelően sorszámozásra kerülnek, a rendeletben a tiltást – a „tilos” szó helyett -, jelen idejű kijelentő mondattal, egyes szám harmadik személyű megfogalmazás alkalmazásával kell kifejezni, az önkormányzati rendelet magasabb szintű jogszabállyal ellentétesen szabályoz mikor előírja, hogy” köztemetőben síremlékkel kapcsolatos munkálatokat csak írásos engedéllyel végezhetnek a vállalkozók.” A 145/1999. (X.1.) Kormányrendelet szabályai szerint a temetőben történő munkavégzést a temető üzemeltetője részére a munkavégzés megkezdését megelőzően a temetőszabályzatban meghatározott módon be kell jelenteni. Előbbiek miatt e rendelkezést mellőzni szükséges az önkormányzati rendeletből. Az önkormányzati rendelet nem szabályozza a Ttv. 41. § (3) bekezdés e) pontja szerinti temetőfenntartási hozzájárulás díját, így nem tett eleget teljeskörűen jogalkotási kötelezettségének. A szerződéstervezet 9. és 15. pontja ugyanarról szól, hogy az önkormányzat tulajdonát képezi a ravatalozó, amit én továbbra is vitatok. Az ingatlan az egyház tulajdona, csak az önkormányzat újíttatta fel. Ha viszont az önkormányzat tulajdona, akkor neki kell újra felújítania, mivel a szerződésben csak a karbantartás szerepel. Márpedig az egész hátulja, a tűzfal le van szakadva, a déli oldal is le van szakadva, az összes faszerkezetet át kellene kenni, a tetőn a cserepeket meg kellene igazítani. 
Vörös Sándor polgármester úr

Tisztázni kellene a tulajdon jogi viszonyokat. Az, hogy az önkormányzat tulajdonába kerüljön a ravatalozó, ahhoz a református egyház presbitériumának nyilatkoznia kell, hogy az az önkormányzaté. Mi a valószínűsége annak, hogy azt a presbitérium megszavazza? Onnantól kezdve a ravatalozó bérbeadása az önkormányzat privilégiuma. A temetővel kapcsolatos szolgáltatási szerződést maga a református egyház köti. 

Sándor Zsombor képviselő, a bizottság elnöke

Erről már beszéltünk is, hogy ezt tisztázni kell, mert amennyiben az önkormányzat nem újítja fel, a református egyháznak kell végeznie.

Vörös Sándor polgármester úr

Szerepel a szerződésben, hogy a ravatalozó felújítása a református egyháza feladata. 
Nagy Erzsébet jegyző

A tervezet és a szerződés meg lett tárgyalta a szociális kerekasztal megbeszélésen, illetve az egyházakkal is. A díjak felülvizsgálatát kérték az egyházak képviselői. 
Molnár Gyula képviselő, a bizottság elnöke

Amikor felújításra került úgy került a könyveinkbe, hogy idegen tulajdonon lévő felújítás. Azért tudom, mert én jártam utána. Akkor egyszerűbb volt szerződést kötni és bevállalni ezt a lehetőséget. Így került a mi könyveinkbe. 
Tóth József képviselő, a bizottság tagja

Kinek a nevén van a terület?

Molnár Gyula képviselő, a bizottság elnöke

Az 537. hrsz-ú ingatlan, amelyen a ravatalozó áll a református egyházé. 

Nagy Erzsébet jegyző

Benne van a kataszterünkben. 
Molnár Gyula képviselő, a bizottság elnöke

A másik kérdésem, hogy a 150 m2 nagyságú köztemetésre szánt terület merre található?
Vörös Sándor polgármester úr

A ravatalozótól megyünk a legszélső úton az utcák felől, egyszer véget ér az út és ott van kijelölve a köztemető. 
Nagy Erzsébet jegyző

Ezt pontosabban is meg lehet fogalmazni.

Tóth József képviselő, a bizottság tagja

GPS koordinátákat meg kell adni. Ezt mindenképpen rendezni kell, hogy kié az épület. Azt gondolom, hogy a sok év alatt a hasznát is az egyház gyűjtötte be, ezért a felújítás is az ővé. 

Vörös Sándor polgármester úr

Ezzel egyet tudok érteni.

Sándor Zsombor képviselő, a bizottság elnöke

Akkor ki kell mondani, hogy az egyházé a ravatalozó.

Tóth József képviselő, a bizottság tagja

Ezt szerintem ki se kell mondani, mert egyértelmű, hogy a felújítást az egyháznak kell végeznie. Kicsit furcsa, hogy a díjtételeknél egyes sírhely 50.000 Ft, kettes sírhely 45.000 Ft. 
Nagy Erzsébet jegyző

Javítani fogjuk 90.000 Ft-ra. A rendeletben nettó árakat kell írni, a tájékoztatás miatt szerepeltettük bruttó díjként.

Tóth József képviselő, a bizottság tagja

Az urnás sírhely miért van 10 évre lekorlátozva? Miért kell 25 év után újra megváltani a sírhelyet?
Sándor Zsombor képviselő, a bizottság elnöke

Ha már a kegyeletről beszélünk, az is elég kegyeletsértő, hogy vannak olyan sírok, amik el vannak hanyagolva. Egész évben gazban áll és a mellette lévő sírhelyet is érinti a rendezetlenség. 

Tóth József képviselő, a bizottság tagja

Azzal egyetértek, hogy aki nagyon régóta nem foglakozik a sírhellyel lebontják. Én azokról beszélek, amelyek gondozva vannak és rákerülnek a cédulák, mert pénzt kell beszedni. 

Sándor Zsombor képviselő, a bizottság elnöke

Minden sírra lejárat előtt rá kell kerüljön a cédula. Ennek meg van a törvényi háttere, ezt nem mi találtuk ki.
Vörös Sándor polgármester úr

Jó volna, ha olcsóbb lenne a temetkezési szolgáltatás, nem terhelné meg annyira a temettetőket. Ezt csak úgy tudnám elképzelni, ha versenyhelyzet alakulna ki. Úgy gondolom, hogy a szerződést úgy kellene elfogadni, hogy rögzítsük benne, hogy a felújítás a református egyháznak a feladata, mivel ő használta az elmúlt években. Viszont olyan javaslatot megfogalmazhatnánk mindkettő felekezet irányába, hogy próbálják meg a szolgáltatókat úgy megválasztani, hogy versenyhelyzet alakuljon ki az ár letörése érdekében. 
Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a rendelet tervezet elfogadásával, valamint a közszolgáltatási szerződésben javasolt javításokkal?

A bizottság tagjai 2 igen szavazattal, ellenszavazat nélkül az alábbi határozatot hozták:

100/2023. (XI. 22.) P. Ü. V. Biz. hat.
A köztemetőről és a temetkezés rendjéről szóló rendelet, valamint a

kegyeleti közszolgáltatási szerződés jóváhagyása





  









H a t á r o z a t
1./ A Pénzügyi, Ügyrendi és Városgazdálkodási Bizottság megtárgyalta a „A köztemetőről és a temetkezés rendjéről szóló rendelet, valamint a kegyeleti közszolgáltatási szerződés jóváhagyása” című előterjesztést és úgy határoz, hogy javasolja a rendelet tervezetet elfogadni.  A kegyeleti közszolgáltatási szerződést az alábbi javításokkal javasolja elfogadni a képviselő-testület számára:
- a szerződés 9. pontja törlésre kerülne,

- a díjak felülvizsgálata az üzemeltető javaslatára évente történjen meg.
2./ Ezen határozatról értesül:

- Molnár Gyula képviselő, a bizottság elnöke
VI. Napirend:
       5. d)   Javaslat a Helyi Választási Bizottság tagjainak és póttagjainak megválasztására
                Előterjesztő: Vörös Sándor polgármester
                Előterjesztésért felelős: Nagy Erzsébet jegyző
Molnár Gyula képviselő, a bizottság elnöke
Magyarország Alaptörvénye 35. cikk (2) bekezdése értelmében a helyi önkormányzati képviselők és polgármesterek általános választását a helyi önkormányzati képviselők és polgármesterek előző általános választását követő ötödik év április, május, június vagy július hónapjában, az európai parlamenti képviselők választásával egyidejűleg kell megtartani. A választási eljárásról szóló 2013. évi XXXVI. törvény (a továbbiakban: Ve.) 23. §- a értelmében a korábbiaktól eltérően nem a választás kitűzését követően választja meg a képviselő-testület a helyi választási bizottság tagjait, hanem a helyi önkormányzati képviselők és polgármesterek általános választásának évét megelőző évben, október 1. és november 30. között. Az Európai Unió Tanácsa 2023. május 22-én nyugtázta, hogy az Európai Parlament tagjainak közvetlen és általános választójog alapján történő választásáról szóló, 1976. szeptember 20-i okmánnyal összhangban és a kérdésnek a Tanács előkészítő szerveiben való megvitatását követően a következő európai parlamenti választásokra 2024. június 6. és 9. között kerül sor. A választások előkészítése során egyeztetéseket folytattunk, majd nyilatkoztattuk a megbízni kívánt választási bizottsági tagokat és póttagot, hogy a megbízást vállalják-e. A tagok vállalták a megbízatást, továbbá nyilatkoztak arról, hogy összeférhetetlenség nem áll fenn egyikükkel szemben sem. A Ve. 23. §-a szerint a helyi választási bizottság három – az egy szavazókörrel rendelkező településen öt – tagját és legalább két póttagot a települési önkormányzat képviselő-testülete a helyi önkormányzati képviselők és polgármesterek általános választásának évét megelőző évben, október 1. és november 30. között választja meg; személyükre a helyi választási iroda vezetője tesz indítványt. A választási bizottság tagjaira és póttagjaira tett indítványhoz módosító javaslat nem nyújtható be. A választási bizottság tagjainak megválasztásáról és egy szavazással kell dönteni. Amennyiben határidőre nem születik döntés, úgy a helyi választási bizottság tagjait a HVI vezetőjének indítványára a Területi Választási Bizottság bízza meg. Fentiek alapján az alábbi személyek megválasztásra teszek javaslatot: Tagok: Laub Miklós Dunavecse, Squor Mária Dunavecse, Nyáriné Mojzes Zsuzsanna Ivett Dunavecse, Póttag: Juhászné Trungel Nagy Erika Dunavecse, Németh Ildikó Dunavecse
Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 2 igen szavazattal, ellenszavazat nélkül az alábbi határozatot hozták:

101/2023. (XI. 22.) P. Ü. V. Biz. hat.
Javaslat a Helyi Választási Bizottság tagjainak és póttagjainak megválasztására
H a t á r o z a t
1.) A Pénzügyi, Ügyrendi és Városgazdálkodási Bizottság megtárgyalta a „Javaslat a Helyi Választási Bizottság (HVB) tagjainak és póttagjainak megválasztására” című előterjesztést és a választási eljárásról szóló 2013. évi XXXVI. törvény 23. § (1) bekezdésében foglaltak szerint – a Helyi Választási Iroda vezetőjének indítványára tekintettel a Helyi Választási Bizottságokba tagként és póttagként az alábbi állampolgárokat javasolja megválasztani:
Tagok: Laub Miklós Dunavecse,

 Squor Mária Dunavecse,

 Nyáriné Mojzes Zsuzsanna Ivett Dunavecse
Póttag: Juhászné Trungel Nagy Erika Dunavecse
 Németh Ildikó Dunavecse,
2./ Ezen határozatról értesül:

- Molnár Gyula képviselő, a bizottság elnöke

VII. Napirend:

          5. e)   HÉSZ módosítás az 51-es út és 513 út kereszteződésében tervezett 

                    körforgalmi csomópont megvalósítása érdekében

                    Előterjesztő: Vörös Sándor polgármester

                    Előterjesztésért felelős: Rédeiné Bondor Klára tervező
                    Tárgyalja: P.Ü.V. Bizottság
Molnár Gyula képviselő, a bizottság elnöke
Dunavecse Város Önkormányzat Képviselő-testülete 84/2023.(IV.26.) Kt.h. határozatával „Dunavecse 51-es főút és párhuzamos kerékpárút fejlesztésének megvalósíthatósága” érdekében döntött a településrendezési eszközök egyszerűsített eljárásrend szerint módosításának megindításáról és az érintett területeket az önkormányzat kiemelt fejlesztési területté nyilvánította. A tervezet az OTÉK 2012. augusztus 6-án hatályos állapota szerinti tartalommal elkészült. A partnerségi véleményezési eljárást az önkormányzat a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 15/2017 (XI.2.) önkormányzati rendelet alapján lefolytatta, melynek keretében lakossági fórumot is tartottunk 2023. augusztus 30-án. Sem a lakossági fórumon, sem írásban a tervezettel kapcsolatban észrevétel nem érkezett. Az önkormányzat hivatali kapun keresztül lefolytatta a környezeti értékelés szükségességéről szóló előzetes eljárást. Az eljárás során egyik véleményező sem tartotta szükségesnek a 2/2005. Kormányrendelet szerinti dokumentáció és eljárás lefolytatását, az állami főépítész azonban kérte, hogy a dokumentáció kiemelten vizsgálja a módosítások épített környezetre gyakorolt hatását. A dokumentáció ezzel kiegészült. Dunavecse Város Önkormányzat Képviselő-testülete 135/2023.(IX.27.) Kt.h. határozatával úgy döntött, hogy a folyamatban lévő, a Dunavecse 51-es út 513-as út kereszteződésében tervezett körforgalmi csomópont településrendezési terv módosításához nem készíttet környezeti vizsgálati dokumentációt. E határozat 2. pontjával a partnerségi véleményezési eljárás dokumentumai alapján a partnerségi véleményezési szakaszt egyetértéssel lezárta. A határozat közzététele megtörtént, azzal kapcsolatban sem szóban, sem írásban észrevétel nem érkezett. Az E-tér rendszeren keresztül az Állami Főépítész záró szakmai véleményét 2023.10.10-én kértük meg. Az államigazgatási véleményezést az Állami Főépítész egyeztető tárgyalás keretében folytatta le 2023. november 7-én, melyről jegyzőkönyv készült. Az állami főépítész apróbb módosításokat, javításokat kért, melyek a módosítást érdemben nem befolyásolták, lényegében az alátámasztó munkarészt érintették. A javításokat a tervező elvégezte, ezt követően az Állami Főépítész BK/AFI/637-7/2023 számú szakvéleményében a módosítás elfogadását javasolta. A módosítás ismertetése

A hatályos szabályozás szerint a körforgalmi csomópont helye nincs kijelölve, így nem fér el a már kiszabályozott területen. A terület igénybevételhez szükséges a szabályozási terv módosítása. A körforgalmi csomópont megvalósulása hozzájárul az 51. sz. főút és Dunavecse település közötti biztonságos közlekedéséhez. Javaslom a rendelet tervezet elfogadását. 
A bizottság tagjai 2 igen szavazattal, ellenszavazat nélkül az alábbi határozatot hozták:

102/2023. (XI. 22.) P. Ü. V. Biz. hat.
HÉSZ módosítás az 51-es út és 513 út kereszteződésében tervezett 

körforgalmi csomópont megvalósítása érdekében










H a t á r o z a t
1./ A Pénzügyi, Ügyrendi és Városgazdálkodási Bizottság megtárgyalta a „Közbeszerzési szabályzat módosítása” című előterjesztést és úgy határoz, hogy javasolja a HÉSZ módosítását elfogadni a képviselő-testület számára.
2./ Ezen határozatról értesül:

- Molnár Gyula képviselő, a bizottság elnöke

Nyílt ülés keretében több napirend nem volt, a bizottság elnöke megköszönte a megjelenést a bizottsági tagok munkáját, majd az ülést 1450-kor bezárta, ezt követően zárt ülésre kerül sor.

Kmft.


           Molnár Gyula

                                                 Tóth József                
                         Képviselő                                                                     Képviselő  

                   a bizottság elnöke                                                    a bizottság elnökhelyettese

